Aalborg Sygehus har siden nytår haft usædvanligt mange alvorligt syge influenzapatienter indlagt. Mange er indlagt på intensive afdelinger rundt om i Nordjylland, og kræver intensiv behandling med blandt andet respirator. I Aalborg siger infektionsmedicinsk overlæge Henrik Nielsen nu, at Nordjylland er ramt af en epedimi. Og enkelte overlever altså ikke sygdomsforløbet. -Der er efterhånden så mange indlagte indenfor de sidste seks uger. Antallet er vokset uge for uge, så ganske enkelte har nogle komplicerede forløb, og vi har nu fire dødsfald i perioden her ud af over 100 indlagte, siger Henrik Nielsen til TV2/Nord. De fire døde er alle voksne i den arbejdsdygtige alder. Der er tale om 3 mænd og en kvinde.
Fire nordjyder er indenfor den seneste måned døde som følge af den såkaldte svineinfluenza - eller influenza A H1N1.